mk mk mk ru hbs_cyr hbs_cyr mk mk ru mk mk mk ru hbs_cyr hbs_cyr mk mk ru mk mk mk mk mk mk mk mk de en mk mk mk mk mk mk mk mk mk mk mk mk mk en es es tr ru mk mk mk mk mk mk mk mk mk mk mk mk mk uk ru mn
СМИРУВАЊЕ ПО ТРЕВОГАТА: Падна летниот бран на Ковид-19 и во светот и во Македонија, нови мерки нема, а има најава на есенски бран – Denesen.mk
ГРАЃАНСКА БИТКА ЗА ЛЕКОВИ: Владата за здравјето да двои повеќе државни пари и да го намали плаќањето од џебовите на граѓаните
ЛЕВИЦА ЗА РЕФЕРЕНДУМОТ: Ако спикерот Талат Џафери ја одбие и нашата иницијатива, ќе следи целосна блокада на македонското Собрание
КОВАЧКИ ЗА КОВАЧЕВСКИ И ПЕТРОВСКА: Се срамам што овие луѓе ја водат Македонија која треба да учествува на самити на НАТО
ГРАНИЧНИ КОНТРОЛИ ВО ШЕНГЕН ЗОНАТА: По вчерашната одлука на Чешка и Австрија ја враќа граничната рампа за влез и излез кон Словачка
СОМНЕЖИ ЗА ДИВЕРЗИЈА: Сикорски напиша „благодарам САД“ и „сега 20 милијарди долари старо железо на дното на морето“
СМИРУВАЊЕ ПО ТРЕВОГАТА: Падна летниот бран на Ковид-19 и во светот и во Македонија, нови мерки нема, а има најава на есенски бран
По летниот пораст, сега се бележи тренд на опаѓање на новозаболени од КОВИД-19 на светско ниво.
Според неделната статистика на Ворлдметерс во изминатите седум дена, глобално се бележи пад на новозаболените од 17 проценти, во однос на претходната седмица. За 11 отсто е намален и бројот на починати.
Во  Европа минатата недела имало за 29 проценти помалку ковид-случаи, во Северна и Јужна Америка за 27 отсто, во Азија за два процента, Африка за 49 отсто и Австралија и Океанија за 24 проценти.
Пад на новозаболени на неделно ниво има во повеќето европски земји, вклучувајќи ја и Македонија со 23 отсто помалку случаи во однос на претходниот седумдневен период.
Раст на ковид бројките е евидентиран во Босна и Херцеговина, Летонија, Литванија, Полска, Русија, Србија, Унгарија и Шпанија.
Минатата недела Комисијата за заразни болести одржа состанок, на кој што заклучи дека земјата е во фаза на широка трансмисија со соодветни капацитети за одговор, а во такви услови нема потреба од нови ковид-мерки. КЗБ апелираше на одговорно однесување и почитување на актуелните мерки.
– Останува препораката за сите граѓани, а особено за граѓаните кои спаѓаат во ризични групи за потежок тек на болеста да се придржуваат до сите потврдени епидемиолошки мерки за заштита од инфекција, како често и темелно миење или дезинфицирање на раце, избегнување на гужви и престој во затворени и непроветрени простории и носење на заштитни маски, како и придржување до препораките за вакцинација против Ковид-19, апелираше Комисијата.
Во моментов, согласно податоците од Институтот за јавно здравје има 4.218 активни случаи на коронавирусот. Најголем број се од Скопје – 1700, додека во Дојран, Демир Капија, Делчево, Македонска Каменица и Македонски Брод има едноцифрен број на активни случаи. Пехчево е единствен град во земјава без активни случаи.
Здравствените власти во земјава и во светот, сепак, укажуваат на внимателност поради можното повторно влошување на епидемиолошка состојба наесен.
Некои од земјите во регионот како Бугарија и Црна Гора одлучија да го вратат задолжителното носење заштитна маска во затворен простор. Грчките здравствени власти не планираат нови рестриктивни мерки, но велат дека се ќе зависи од ситуацијата наесен. Тие сакаат КОВИД-19, иако останува пандемија, да го третираат како ендемично заболување, „каде нема да има потреба од строги или задолжителни мерки“.
Германската влада, пак, соопшти дека некои основни ограничувања ќе останат во сила во текот на претстојната есен и зима, кога експертите очекуваат пораст на случаите со КОВИД-19 бидејќи луѓето поминуваат повеќе време во затворени простории.
Досега во светот регистрирани се околу 590 милиони случаи на коронавирусот, починати се 6,5 милиони лица, а активни се 22,5 милиони случаи.
Во Македонија вкупната бројка на КОВИД-дијагностицирани лица од почетокот на епидемијата изнесува 330.755, бројот на оздравени е 317.149, а на починати е 9.388.
ГРАЃАНСКА БИТКА ЗА ЛЕКОВИ: Владата за здравјето да двои повеќе државни пари и да го намали плаќањето од џебовите на граѓаните
КОВИД 19: Нема починати, 81 позитивни од 787 тестови
КОВИД 19: Четири починати лица, 96 позитивни од 962 тестови
КОВИД АПСУРДИ: Светов се тепаше за вакцините, Швајцарија сега ќе уништи 10,3 милиони вакцини во вредност од 294 милиони евра
КОВИД 19: Еден починат, 53 случаи од 546 тестови
СТРУЧНАТА КОМИСИЈА НА САЛИ: Нема лекарска грешка во случајот на 25-годишното момче од Берово кое почина по компликации од интервенција на заб
ДРЖАВНА НАГРАДА 11 ОКТОМВРИ: Добитници се невропсихијатарот Чепреганов, поетесата Ахмети, писателот Османли и уметникот Јанкуловски
СДСМ: Ништо друго не менуваме во Владата која ја предводиме, нема никаква реконструкција, освен замената на министерот Горан Милевски
ШАЌИРИ: Особено задоволство ми е да објавам дека во употреба и во нашата земја е Букварот од кој учат и првачињата во Албанија и во Косово
МЕСИ: Сакав да играм со Нејмар во Барселона, но животот не донесе во ПСЖ
Copyright © 2018 ЕМ Медиа ДООЕЛ